laion/Wikipedia-Exotic huggingface dataset:
আন্তর্জাতিক দাসত্ব বিলোপ দিবস

২ ডিসেম্বর আন্তর্জাতিক দাসত্ব বিলোপ দিবস সব ধরনের দাসত্বের বিলুপ্তির দিন আজ। ১৯৪৯ সালের এই দিনে জাতিসংঘ সাধারণ পরিষদে দাসত্ব বিলোপ করতে বিশ্বব্যাপী দাস প্রথা ও ব্যবসা নিষিদ্ধকরণের উপর কনভেনশন গৃহীত হয়। এজন্য দিনটি বিশ্বব্যাপী আন্তর্জাতিক দাসত্ব বিলুপ্তি দিবস হিসেবে পালিত হচ্ছে। মানব পাচার, যৌন দাস, জবরদস্তিমূলক শিশুশ্রম, বলপ্রয়োগে বিয়ে, যুদ্ধে শিশুদের ব্যবহার বন্ধে সচেতনতা বাড়ানো এই দিবসের মূল উদ্দেশ্য। সংশ্লিষ্টরা জানান, আধুনিক বিশ্বে আগের মতো সরাসরি দাস ব্যবসা না থাকলেও মানব পাচার অব্যাহত রয়েছে।
আবদুল হাননান খান

আবদুল হাননান খান (১১ নভেম্বর ১৯৪২ - ২৯ নভেম্বর ২০২০) ছিলেন বাংলাদেশ পুলিশের একজন অবসরপ্রাপ্ত কর্মকর্তা যিনি আন্তর্জাতিক অপরাধ ট্রাইব্যুনালের প্রধান তদন্ত কর্মকর্তা হিসেবে দায়িত্ব পালন করেন। এছাড়াও তিনি শেখ মুজিবুর রহমান হত্যা মামলার প্রধান তদন্ত তদারকি কর্মকর্তা এবং জেল হত্যা মামলা ও ১৯৭১ বাংলাদেশী বুদ্ধিজীবী হত্যা মামলার তদারকি কর্মকর্তা হিসেবে দায়িত্ব পালন করেন। আবদুল হাননান খান নেত্রকোণার পূর্বধলা খলিশাউর খান পাড়ায় জন্মগ্রহণ করেন। তিনি ঢাকা বিশ্ববিদ্যালয়ের ইংরেজি বিভাগ থেকে এমএ এবং এলএলবি ডিগ্রি লাভ করেন। ঢাকা বিশ্ববিদ্যালয়ে ছাত্রাবস্থায় তিনি ১৯৬৪ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) নির্বাচনে সদস্য নির্বাচিত হয়েছিলেন। এরপূর্বে তিনি কিশোরগঞ্জ মহকুমার ছাত্র সংগ্রাম কমিটির সভাপতির দায়িত্ব পালন করেন। আবদুল হাননান ১৯৬৫ সালে শিক্ষকতা পেশায় যোগদান করে বিভিন্ন সময় ব্রাহ্মণবাড়িয়া সরকারি কলেজ, মৌলভীবাজার সরকারি কলেজ, নাসিরাবাদ কলেজ ও সরকারি আশেক মাহমুদ কলেজে শিক্ষকতা করেন। ১৯৭১ সালে বাংলাদেশের স্বাধীনতা যুদ্ধের সময় তিনি ১১ নাম্বার সেক্টরের অধীনে ঢালু সাব সেক্টরে যুদ্ধে অংশ নেন। বাংলাদেশ স্বাধীনতা লাভের পর ১৯৭৩ সালে বাংলাদেশ পুলিশে সহকারী পুলিশ সুপার হিসেবে যোগদান করেন। পুলিশে কর্মরত থাকাবস্থায় ১৯৯৬ সালে শেখ মুজিবুর রহমান হত্যা মামলার তদন্ত তদারক কর্মকর্তা হিসেবে নিয়োগ পান। তিনি জেল হত্যা মামলা ও ১৯৭১ বাংলাদেশী বুদ্ধিজীবী হত্যা মামলার তদারকি কর্মকর্তা হিসেবেও দায়িত্ব পালন করেন। আবদুল হাননান ২০০০ সালে পুলিশের ঢাকা রেঞ্জের অতিরিক্ত ডেপুটি ইন্সপেক্টর জেনারেল (ডিআইজি) হিসেবে অবসর গ্রহণ করেন। ২০১১ সালের ১২ জানুয়ারি তাকে বাংলাদেশ সরকার তাকে পুলিশ মহাপরিদর্শক (আইজিপি) মর্যাদায় আন্তর্জাতিক অপরাধ ট্রাইব্যুনালের তদন্ত সংস্থার সমন্বয়ক হিসেবে নিয়োগ প্রদান করে। আবদুল হাননান ২০২০ সালের ২৯ নভেম্বর কোভিড-১৯-এ আক্রান্ত হয়ে সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। এরপূর্বে মস্তিষ্কের রক্তক্ষরণের জন্য ২৬ নভেম্বর তাকে হাসপাতালে ভর্তি করা হয়। "আন্তর্জাতিক অপরাধ ট্রাইব্যুনালের প্রধান তদন্ত কর্মকর্তার মৃত্যু"। ঢাকা ট্রিবিউন। ২৯ নভেম্বর ২০২০। ২৯ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২০।  "যুদ্ধাপরাধ ট্রাইব্যুনালের তদন্ত সংস্থার সমন্বয়ক হান্নান খানের মৃত্যু"। বাংলাদেশ প্রতিদিন। সংগ্রহের তারিখ ১ ডিসেম্বর ২০২০।  "আবদুল হাননান খানের মৃত্যুতে রাষ্ট্রপতির শোক"। ইউএনবি। সংগ্রহের তারিখ ১ ডিসেম্বর ২০২০।
মদন থানা

মদন থানা বাংলাদেশের নেত্রকোণা জেলার অন্তর্গত মদন উপজেলার একটি থানা। ১৯১৭ সালের ৩১ ডিসেম্বর মদন থানা প্রতিষ্ঠিত হয়। মদন উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম মদন থানার আওতাধীন। পৌরসভা: মদন ইউনিয়নসমূহ: ১নং কাইটাইল ২নং চানগাঁও ৩নং মদন ৪নং গোবিন্দশ্রী ৫নং মাঘান ৬নং তিয়শ্রী ৭নং নায়েকপুর ৮নং ফতেপুর মদন উপজেলা নেত্রকোণা জেলা "মদন উপজেলার পটভূমি"। madan.netrokona.gov.bd। জাতীয় তথ্য বাতায়ন। ২৫ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২০।  "ইউনিয়নসমূহ - মদন উপজেলা"। madan.netrokona.gov.bd। জাতীয় তথ্য বাতায়ন। ২৫ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০২০।
ভারত (বৈদিক জাতি)

ভারত হলো ঋগ্বেদে উল্লিখিত এক প্রাচীন জাতিবিশেষ। বিশেষত ঋষি বিশ্বামিত্র রচিত তৃতীয় মণ্ডলে এদের উল্লেখ পাওয়া যায়। পণ্ডিতদের মতে এই বৈদিক জাতি আধুনিক পাঞ্জাবের রাবী নদীর আশেপাশের অঞ্চলে খ্রিষ্টপূর্ব আনুমানিক দ্বিতীয় সহস্রাব্দে বাস করতো। ভারত শব্দটি অগ্নি দেবতার আরেকটি নামকেও নির্দেশ করে (আক্ষরিকভাবে, "পালন বজায় রাখা", ব্যবহারিক অর্থে, "যে আগুন মানুষের যত্নে প্রজ্বলিত রয়েছে"), .৩৬.৮। সপ্তম মণ্ডলে (৭.১৮ ইত্যাদি) ভারত জাতি দাশরাজ্ঞ যুদ্ধে অংশ নেয় বলে জানা যায়। যুদ্ধে ভারতদের পক্ষ জয়লাভ করে। এই যুদ্ধে ভারত জাতির প্রধান সুদাসের জয়লাভের কারণে ভারত জাতির শাসকেরা কুরুক্ষেত্র অঞ্চলে বসতি স্থাপন করতে সক্ষম হয়। তারা প্রাথমিকভাবে বিভিন্ন বৈদিক জাতিগুলোর মধ্যে ক্ষমতার দ্বন্দ্বে সফল হয়েছিল বলে আবির্ভূত হয়। মহাভারত অনুসারে কুরুদের পূর্বপুরুষ ছিলেন সম্রাট ভরত। তার অধীন সাম্রাজ্যকে ভারত বলা হতো। মহাভারতে উক্ত ভারত জাতি কুরু জাতির অংশ, যা আবার পুরু গোষ্ঠীর অন্তর্ভুক্ত। এরা যাদবদের জ্ঞাতি ছিল। "ভারত" হলো বর্তমান ভারত প্রজাতন্ত্রের সংক্ষিপ্ত নাম। অনেকে মনে করেন, ভারত ভূমি নামটি দুষ্মন্ত ভরত (মহাভারত অনুসারে দুষ্মন্ত ও শকুন্তলার পুত্র) থেকে এসেছে। যদিও, ভারত ভূমি নামটি দুষ্মন্ত ভরত থেকে নয় বরং ঋগ্বেদের ভারত জাতি থেকেই এসেছে। ভগবত পুরাণের স্তবক থেকে এটি বোঝা যায়, যার ভাবানুবাদ হলো: স্বয়ম্ভূর পুত্র মনুর পুত্রসন্তানের নাম ছিল প্রিয়ম্বদা। তার পুত্র ছিল অগ্নিধরা। তার পুত্র নাভি এবং নাভির পুত্র ছিল ঋষভ। তার একশত পুত্র ছিল, যাদের কথা বেদে পাওয়া যায়। তার মধ্যে জ্যেষ্ঠ পুত্র ভরত নারায়ণের ভক্ত ছিলেন। তার নামানুসারে এই "অসাধারণ" ভূমির নামকরণ করা হয়েছে। Scharfe, Hartmut E. (২০০৬), "Bharat", Stanley Wolpert, Encyclopedia of India, 1 (A-D), Thomson Gale, পৃষ্ঠা 143–144, আইএসবিএন 0-684-31512-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thapar, Romila (২০০২), The Penguin History of Early India: From the Origins to AD 1300, Allen Lane; Penguin Press (প্রকাশিত হয় ২০০৩), পৃষ্ঠা 114, আইএসবিএন 0141937424 উদ্ধৃতি টেমপ্লেট ইংরেজি প্যারামিটার ব্যবহার করেছে (link) bhjWitzel, Michael (১৯৯৫), "Early Sanskritization. Origins and Development of the Kuru State." (পিডিএফ), Electronic Journal of Vedic Studies, 1–4: 1–26, ২০১২-০২-২০ তারিখে মূল (পিডিএফ) থেকে আর্কাইভ করা, সংগ্রহের তারিখ ২০১৭-০৯-১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pāṇini; Katre, Sumitra Mangesh (১৯৮৯-০১-০১)। Aṣṭādhyāyī of Pāṇini (ইংরেজি ভাষায়)। Motilal Banarsidass। আইএসবিএন 9788120805217।  ORIGINS AND DEVELOPMENT OF THE KURU STATE by Michael Witzel, Harvard University [১] ওয়েব্যাক মেশিনে আর্কাইভকৃত ২০১১-১১-০৫ তারিখে Julius Lipner (2010) "Hindus: Their Religious Beliefs and Practices.", p.23 National Council of Educational Research and Training, History Text Book, Part 1, India Article 1 of the English version of the Constitution of India: "India that is Bharat shall be a Union of States." Ambedkar, Dr B. R. (২০১৪-০৭-২৯)। Who Were the Shudras? (ইংরেজি ভাষায়)। Ssoft Group, INDIA। [স্থায়ীভাবে অকার্যকর সংযোগ]
ফক্স স্পোর্টস

ফক্স স্পোর্টস (ফক্স স্পোর্টস মিডিয়া গ্রুপ নামেও অভিহিত) ফক্স কর্পোরেশনের আওতাধীন ক্রীড়া সম্প্রচার বিভাগ। ফক্স স্পোর্টস ওয়ান, ফক্স স্পোর্টস টু এবং ফক্স স্পোর্টস মিডিয়া নেটওয়ার্ক এর অন্তর্ভুক্ত। ১৯৯৪ সালে ফক্স কর্পোরেশন ন্যাশনাল ফুটবল লিগ- এর প্রচারণার অনুমোদন পাওয়ার পর এ বিভাগটি সৃষ্টি করা হয়। পরবর্তী বছরগুলোতে ফক্স স্পোর্টস ন্যাশনাল হকি লিগ (১৯৯৪-১৯৯৯), মেজর লিগ বেসবল (১৯৯৬-বর্তমান), নাসকার (২০০১-বর্তমান), বোল চ্যাম্পিয়নশিপ সিরিজ (২০০৭-২০১০), মেজর লিগ সকার(২০০৩-২০১১, ২০১৫-বর্তমান), ইউএস ওপেন গলফ টুর্নামেন্ট (২০১৫-২০১৯), ন্যাশনাল হট রড অ্যাসোসিয়েশন (২০১৬-বর্তমান) ও ডব্লিউডব্লিউই (২০১৯-বর্তমান)। ২০১৭ সালের ১৪ ডিসেম্বর ওয়াল্ট ডিজনি কোম্পানি টুয়েন্টিফার্স্ট সেঞ্চুরি ফক্স ৫২.৪ বিলিয়ন ডলার ব্যয়ে কিনে নেওয়ার সিদ্ধান্তের ঘোষণা প্রদান করে। ফক্স স্পোর্টস নেটওয়ার্ক তখন এর অন্তর্ভুক্ত ছিল। পরবর্তীতে ডিজনি এর স্বত্ব সিনক্লেয়ার ব্রডকাস্ট, এফএক্স নেটওয়ার্কস গ্রুপ ও এফএক্স ইন্টারন্যাশনালের কাছে বিক্রি করে দেয়। ১৯৮৬ সালের অক্টোবরে ফক্স ব্রডকাস্টিং কোম্পানি প্রতিষ্ঠিত হয়। প্রতিষ্ঠানটির উচ্চপদস্থ কর্মকর্তারা লক্ষ্য করেন, ব্রিটিশ স্যাটেলাইট প্রতিষ্ঠান বিএসকেওয়াইবির বিকাশে ক্রীড়া সম্প্রচার উল্লেখযোগ্য ভূমিকা রেখেছে। তাই তারাও যদি ক্রীড়া সম্প্রচার আরম্ভ করেন, তাহলে সাফল্য লাভে ফক্সের বিলম্ব হবে না। ১৯৮৭ সালে এবিসি ন্যাশনাল ফুটবল লিগ (এনএফএল)-এর সাথে চুক্তি নবায়নে অস্বীকৃতি জানালে ফক্স এনএফএল কর্তৃপক্ষকে প্রতি ম্যাচে খেলা সম্প্রচারের অনুমতি বাবদ ১৩ মিলিয়ন ডলার দানের প্রতিশ্রুতি দেয়। কিন্তু ফক্স তখনো নিজেকে শীর্ষস্থানীয় টিভি নেটওয়ার্ক হিসেবে গড়ে তুলতে পারেনি। তাই এবিসির সঙ্গেই এনএফএল কর্তৃপক্ষ আলোচনা চালিয়ে যায়। আলোচনার ক্রমাবর্তে একসময় দুপক্ষের মধ্যে সমঝোতা হয় ও ফক্স ম্যাচ সম্প্রচার করতে শুরু করে। ছয় বছর পর ন্যাশনাল ফুটবল কনফারেন্স, আমেরিকান ফুটবল কনফারেন্স,রবি ও সোমবারের গুরুত্বপূর্ণ ম্যাচ সম্প্রচারের অনুমতি লাভ নিয়ে দর কষাকষি শুরু হয়। ফক্স তখন ১.৫৮ বিলিয়ন ডলার দানের প্রতিশ্রুতি দেয়। ১৯৯৩ সালের ১৭ ডিসেম্বর এনএফএল ফক্সের প্রস্তাবে সম্মত হয়ে চার বছর মেয়াদি চুক্তি স্বাক্ষর করে। ১৯৯৪ সাল থেকে এ চুক্তিটি কার্যকর হয়। ১৯৯৭ এর সুপার বোল সম্প্রচারের অনুমোদনও ফক্স এরূপে বাগিয়ে নেয়। ১৯৭৫ সালের পর প্রথমবারের মতো সিবিএস ফুটবল খেলা সম্প্রচারের অনুমতি হারায়। ধারাভাষ্যকার প্যাট সামেরাল, জন ম্যাডডেন, ডিক স্টকটন, জেমস ব্রাউন ও টেরি ব্র্যাডশো-র পাশাপাশি সিবিএস স্পোর্টসের অনেক কর্মকর্তাকে নিজেদের চ্যানেলে যোগ দিতে ফক্স অনায়াসেই প্রলুব্ধ করে। "About"।  "CBS, NBC Battle for AFC Rights // Fox Steals NFC Package - Chicago Sun-Times | HighBeam Research"। web.archive.org। 5 নভেম্বর, 2012। ৫ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০২০।  এখানে তারিখের মান পরীক্ষা করুন: |তারিখ= (সাহায্য) দাপ্তরিক ওয়েবসাইট
ভীমগড়া জংশন রেলওয়ে স্টেশন

ভীমগড়া জংশন রেলওয়ে স্টেশন হল আসানসোল রেলওয়ে বিভাগের অণ্ডাল-সাঁইথিয়া শাখা রেলপথের একটি রেলওয়ে স্টেশন যেটি সাহিবগঞ্জ লুপে অণ্ডাল স্টেশন ও সাঁইথিয়া স্টেশনকে সংযুক্ত করেছে। স্টেশনটি ভারতীয় রেলওয়ের পূর্ব রেলওয়ে বিভাগের অধীনস্থ। এটি পশ্চিমবঙ্গের বীরভূম জেলার ভীমগড়ায় অবস্থিত। অণ্ডাল-সাঁইথিয়া শাখা রেলপথটি ১৯১৩ সালে তৈরী করা হয়। অণ্ডাল-পাণ্ডবেশ্বর বিভাগটির বৈদ্যুতীকরণ সম্পন্ন হয় ২০১০-১১ সালে এবং ভীমগড়া জংশন রেলওয়ে স্টেশন অন্তর্ভুক্ত পাণ্ডবেশ্বর-সাঁইথিয়া রেলওয়ে রুটটির বৈদ্যুতীকরণ সম্পন্ন হয় ২০১৬ সালে। "BMGA/Bhimgara"। সংগ্রহের তারিখ মে ১৯, ২০১৯।  "BHIMGARA (BMGA) railway station"। NDTV। সংগ্রহের তারিখ মে ১৯, ২০১৯।  "Electrification of New Rail Sections"। সংগ্রহের তারিখ মে ১৯, ২০১৯।  "BRIEF OF OPERATING DEPARTMENT EASTERN RAILWAY/ASANSOL DIVISION"। er.indianrailways.gov.in। সংগ্রহের তারিখ মে ১৯, ২০১৯।
ইনচুকনর

ইনচুকনর বা দন্ড ঠেলাঠেলি খেলা উত্তর-পূর্ব ভারতের মিজোরামের একটি দেশীয় খেলা। মিজোরামের মিজো সম্প্রদায় আগে জীবিকা নির্বাহের জন্য জুম চাষের উপর নির্ভর করত এবং তাদের প্রধান ফসল ছিল ধান। ধান থেকে চাল ছাড়ানোর কাজে মিজোরা পেষণ এবং চূর্ণ পদ্ধতি ব্যবহার করত সেখানে কাঠের যে দণ্ড লাগতো তা 'সুম' এবং 'সুক' নামে পরিচিত ছিল। এই কাজ মূলত মহিলারাই করত, তাদের বিশ্রামের সময় মিজো যুবকরা এই ধান বানার কাঠের দণ্ড 'সুক' ব্যবহার করে তাদের পৌরষিক দক্ষতা প্রদর্শন করত। সুককে সরঞ্জাম হিসাবে ব্যবহার করে বিভিন্ন খেলা ছিল। এদের মধ্যে ঠেলাঠেলি খেলা অত্যন্ত সুপরিচিত। সুক্ষাহ হল সুক-কে বর্শা নিক্ষেপের মত ছুঁড়ে মারা এবং ইনচুকনর তেমনই একটি খেলা যাতে দুজন খেলোয়াড় সুকের দুইপ্রান্ত ধরে বল প্রয়োগে মোচড় দিয়ে প্রতিপক্ষকে হারানোর চেষ্টা করে। এই সমস্ত খেলাগুলির মধ্যে ইনচুকনর মিজোদের মধ্যে সবচেয়ে জনপ্রিয় ছিল। জাওলবুক কেন্দ্র হল এমন খেলার প্রশিক্ষণের জায়গা, যেখানে যৌবনে প্রবেশ করা অল্প বয়স্ক ছেলেদের এই অনন্য খেলার কৌশল শেখানো হতো। তবে, ১৯৪০ এর দশকে মিজোরাম জুড়ে আনুষ্ঠানিক শিক্ষা ব্যবস্থা ছড়িয়ে পড়ার সাথে সাথে জাওলবুক কেন্দ্রের সংখ্যা হ্রাস পেতে থাকে। আর এই দেশীয় খেলাগুলির পতন ঘটে। ইনচুকনর খেলায় দুজন খেলোয়াড়ের প্রয়োজন হয়, প্রত্যেক খেলোয়াড় তার হাতের নিচে (বগলে) সুক দণ্ড ধরে যুদ্ধের লড়াইয়ের মতন লড়াই করেন। দণ্ডের শেষাংশ বগলের বাইরে কমপক্ষে দুই ইঞ্চি প্রসারিত থাকে এবং দণ্ডের কেন্দ্রটি অবশ্যই বৃত্তের কেন্দ্র বরাবর থাকে। এই প্রতিযোগিতায়, প্রতিটি খেলোয়াড় তার প্রতিপক্ষকে বৃত্তের বাইরে বের করে দিতে, বৃত্তের পিছনে বা বৃত্তের পাশ দিয়ে ধাক্কা দেওয়ার চেষ্টা করে। যদি কোনও খেলোয়াড় মাটিতে পড়ে যায় বা সুক ছেড়ে দেয় তবে তাকে পরাজিত ঘোষণা করা হয়। কোনও খেলোয়াড়ই তার প্রতিপক্ষকে দন্ড টেনে ভারসাম্যহীন করে দূরে সরিয়ে দিতে পারে না। বিশেষজ্ঞ খেলোয়াড়েরা বৃত্তের মধ্যে পিছলে বা হড়কে যেতে পারে তবে প্রতিপক্ষ খেলোয়াড়কে সাফল্যের সাথে পিছপা করার আগ পর্যন্ত খেলা বা রাউন্ড জিততে পারে না। কোনও খেলোয়াড়ই যদি প্রতিপক্ষকে দূরে সরিয়ে না দিতে পারে তবে রাউন্ডটি ড্র হিসাবে বিবেচিত হয়। যদি টানা তিন রাউন্ড ড্র হয় তবে টাই-ব্রেকার ঘোষণা করা হয়, টাই-ব্রেকারে কোন সময়সীমা থাকে না যতক্ষণ না কোনও খেলোয়াড় প্রতিপক্ষকে বাইরে ফেলে দেয়। ১৬ ফুট ব্যাসের একটি বৃত্তের কেন্দ্র জুড়ে একটি সরলরেখা আঁকা হয়। সুক বা একটি গোলাকার কাঠের বা বাঁশের দণ্ডটি প্রায় ৮ ফুট দীর্ঘ এবং ২.৫-৩ ইঞ্চি ব্যাসের হয়। The National Sports Policy 2007( Draft ) ওয়েব্যাক মেশিনে আর্কাইভকৃত ২৪ জানুয়ারি ২০১১ তারিখেhas cited it as an Indian Cultural Inheritance]. "Sukkhawh and Insukherh"। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১০।  Zawlbuk Tribal Research Institute Publication: Mizo Infiamna. 1st Ed 1984. Directorate of Education, Mizoram State, Aizawl. Mizoram Wrestling Association: Mizo Infiamna Dan Bu. 2008
ডন্ডি বিয়ো

ডান্ডি বিয়ো (নেপালি: डन्डी बियो উচ্চারণ [ˈɖʌɳɖi ˈbijo] (শুনুন)) নেপালের গ্রামাঞ্চলের একটি খেলা, যা ২৩ মে ২০১৭ অবধি বেসরকারীভাবে জাতীয় খেলা হিসাবে বিবেচিত হত, পরে ভলিবলকে জাতীয় ক্রীড়া হিসাবে ঘোষণা করা হয়। ডান্ডি বায়ো প্রায় ছয় ইঞ্চি দীর্ঘের একটি কাঠি (ডান্ডি) এবং একটি কাঠের পিন (বায়ো) দিয়ে খেলা হয়। পিনটি হ'ল কাঠের কাঠি, এটি ভারতীয় ডাংগুলির মতোই। ডান্ডি বায়ো সংরক্ষণের জন্য সরকার কোন নীতিমালা কার্যকর করেনি এবং হ্রাসমান খেলোয়াড়দের সাথে খেলাটি শীঘ্রই বিলুপ্ত হয়ে যাওয়ার আশা করা হচ্ছে। ডান্দি বায়ো দুই বা ততোধিক খেলোয়াড় খেলেন। কাঠের পিনটি মাটির চার ইঞ্চি গভীর গর্তে রাখা থাকে। একজন খেলোয়াড় লাঠিটির এক প্রান্ত গর্তের ভিতরে রাখে এবং অন্য প্রান্তটি ধরে রাখে। খেলোয়াড় ডান্ডি দিয়ে খোঁচা মেরে বাতাসে পিনটি ছুঁড়ে মারে যখন 'ফিল্ডার' নামে পরিচিত অন্যান্য খেলোয়াড়েরা পিনটি ধরার চেষ্টা করে। যদি কোনও ফিল্ডার বাতাসে পিনটি ধরে ফেলতে পারে, তবে ঐ খেলোয়াড়ের পালা শেষ এবং ক্যাচ ধরা ফিল্ডার ডান্ডি পায়। যদি পিনটি পরিবর্তে মাটিতে আঘাত করে, তবে খেলোয়াড় স্কোর করতে খেলবে। ফিল্ডারদের একজন তখন পিনটি গর্তের মধ্যে ফেলার জন্য ঢিল মারে আর ঐ খেলোয়াড় পিনটিকে আঘাত করার চেষ্টা করে। পিনটি যদি গর্তে যায় তবে প্লেয়ারটির পালা শেষ হয়ে যায় এবং খেলোয়াড়ের জমা হওয়া পয়েন্টগুলি স্বয়ংক্রিয়ভাবে শূন্য হয়ে যায়। পিনটি যদি গর্তে না যায় তবে প্লেয়ার লাঠি দিয়ে এক প্রান্তে পিনটি আঘাত করে স্কোর করতে খেলেন। খেলার অন্য সংস্করণে, প্রায় এক-মিটার ব্যাসের একটি সীমা মাটিতে আঁকা হয়। খেলোয়াড় প্রায় দুই মিটার দূরত্বে থেকে পিনটিকে বৃত্তের মধ্যে ফেলে। পিনটি যদি বৃত্তের মধ্যে থাকে তবে খেলোয়াড় চালিয়ে যায় এবং স্কোর করতে থাকে। স্কোর করতে, একজন খেলোয়াড় বাতাসে আবার পিনটি ঠুকে। এটি অবতরণ করার আগে খেলোয়াড় গর্ত থেকে দূরে সরাতে যতবার সম্ভব আঘাত করে। এই প্রক্রিয়া তিনবার পুনরাবৃত্তি হতে পবরে যাতে প্লেয়ার পিনটি যতটা সম্ভব দূরে নিক্ষেপ করার চেষ্টা করে। স্কোর হিটের সংখ্যা ও পিনটি যতটা দূরত্ব ভ্রমণ করে তার লাঠি দৈর্ঘ্যের সংখ্যা দ্বারা গুণ করে গণনা করা হয়। যদি খেলোয়বড় বাতাসে দু'বার পিনটিকে আঘাত করে, তবে পিনটি যে ভ্রমণ করেছেন তার লাঠির দৈর্ঘ্যের দ্বিগুণ হবে। খেলাটি বেশিরভাগ নেপালি যুবকরা খেলত এবং আধুনিক খেলনা এবং গেম উপলভ্য না থাকায় ১৯৮০ এবং ১৯৯০ এর দশকে খুব জনপ্রিয় ছিল। কাঠমুন্ডুর মহারাজগঞ্জের সুবোধ ছেত্রি আনুষ্ঠানিকভাবে সর্বকালের সেরা ডান্ডি বায়ো খেলোয়াড় হিসাবে বিবেচিত। ডান্ডি বায়ো হ'ল এমন অনেক গেমগুলির মধ্যে একটি যা স্থানীয়ভাবে গ্রামীণ অঞ্চলে স্থানীয় সরঞ্জাম এবং কৌশল ব্যবহারের প্রতিফলন ঘটায়। আধুনিক খেলার মধ্যে ডান্দি বায়ো ক্রিকেটের কাছাকাছি। খেলোয়াড়কে "ব্যাটসম্যান" এবং অন্যান্য খেলোয়াড়ের সাথে "ফিল্ডারদের" তুলনা করা যেতে পারে। ডান্দি বায়ো অ্যাসোসিয়েশন প্রায় দুই দশক আগে খেলাটির পরিচালনা কমিটি হিসাবে প্রতিষ্ঠিত হয়েছিল। পাবলিক সার্ভিস ডে উপলক্ষে প্রতিবছর একটি ডান্ডি বায়ো ইভেন্ট হয় যা সেপ্টেম্বরের প্রথম সপ্তাহে পড়ে। টিপ-ক্যাট একটি অনুরূপ ব্রিটিশ খেলা, এবং ডাংগুলি একই জাতীয় ভারতীয় খেলা। টিপ-বিড়াল গিলিদান্ডা "Nepal's 'national sport' we never had: Five things you didn't know about dandi-biyo – OnlineKhabar"। Onlinekhabar.com। সংগ্রহের তারিখ ৭ জানুয়ারি ২০১৯।  "Save Dandi Biyo"। Meronepalma.com। ২ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৫।  "দান্দি বায়ো সংরক্ষণ করুন" (নেপালি ভাষায়)
বঙ্গীয় রোয়িং ক্লাব

বঙ্গীয় রোয়িং ক্লাব হচ্ছে ভারতের কলকাতায় অবস্থিত একটি রোয়িং ক্লাব। বিআরসি নামে পরিচিত এই ক্লাবটি ১৯৯৯ সালে জিডি বিড়লা প্রাক্তন লেকসাইড ব্যাঙ্কের জায়গায় প্রতিষ্ঠা করেছিলেন। বঙ্গীয় রোইং ক্লাবের (তৎকালীন মাড়োয়ারি রোয়িং ক্লাব) ভিত্তি প্রস্তর স্থাপন করা হয় ২৫ আগস্ট ১৯২৯। এর নির্মাণ শেষ করতে এবং ব্যবস্থা চূড়ান্ত করতে কয়েক বছর সময় লেগেছে। স্পোর্টস ক্লাবটি তার সদস্যদের জন্য ১৯৩৫ সালে খোলা হয়েছিল। এই ক্লাবটি নৈমিত্তিক পোশাকের নিয়ম এবং মহিলা সদস্যদের গ্রহণের জন্য নজরে আসে, যা শহরের আশেপাশের অন্যান্য ব্রিটিশ ক্লাবগুলির থেকে একেবারে বিপরীত ছিল। এটি ব্রিটিশ রাজ নিয়মের সাথে অসহযোগ এবং তাদের নিজস্ব বিধি প্রতিষ্ঠার বিরুদ্ধে ভারতীয়দের ঐক্যবদ্ধ হওয়ার লক্ষণ ছিল। রোয়িং ক্লাবের প্রাথমিক খেলা। সারা বছর বেশ কয়েকটি চ্যাম্পিয়নশিপের আয়োজন করা হয়। "India's Historic Clubs"। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৯ জুন ২০২০।  "Members allowed informal attire"। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৯ জুন ২০২০।  দাপ্তরিক ওয়েবসাইট
ভারতীয় রোয়িং ফেডারেশন

রোয়িং ফেডারেশন অফ ইন্ডিয়া (আরএফআই) (হিন্দি: भारतीय रोइंग महासंघ) ভারতে রোয়িং খেলার কেন্দ্রীয় সংস্থা। রোয়িং খেলাটি ভারতে জনপ্রিয় করার লক্ষ্যে ১৯৭৬ সালের ৩০ আগস্ট এটি গঠিত হয়েছিল। এটি ভারতীয় অলিম্পিক অ্যাসোসিয়েশন এবং আন্তর্জাতিক রোয়িং ফেডারেশন এবং এশিয়ান রোয়িং ফেডারেশনের সাথে সম্পর্কিত। ব্রিটিশরা এই খেলাটি এই উপমহাদেশে নিয়ে এসেছিল এবং যেখানে তাদের বসতিগুলির নিকটে উপযুক্ত জল প্রসারিত হয়েছিল সেখানেই এটি আয়োজন করা হয়েছিল। মাদ্রাজ বোট ক্লবের পর কলকাতা রোয়িং ক্লাব ১৮৫৮ সালে, মাদ্রাজ ১৮৬৭ সালে, পুনের রয়্যাল কানাট বোট ক্লাব ১৮৬৮ সালে, ১৯৩৩ সালে করাচীতে করাচি বো্ট ক্লাব, এবং ১৯৩৩ সালে রাঙ্গুন বিশ্ববিদ্যালয় নৌকা ক্লাব প্রতিষ্ঠিত হয়েছিল। এরপরে কলকাতা এবং মাদ্রাজের রোয়িং ক্লাবগুলির দশজন সক্রিয় সদস্য, ভারতে খেলাধুলার জন্য জাতীয় এবং আন্তর্জাতিক মর্যাদার প্রয়োজনীয়তা অনুভব করে, ১৯৭৬ সালের ৩০ আগস্ট ভারতের রোয়িং ফেডারেশন গঠন করেছিলেন। তার পর থেকে আরএফআই গেমটি দেশব্যাপী জনপ্রিয় করে তুলেছে এবং দেশ থেকে স্বতন্ত্র খেলোয়াড় তৈরি করছে। এখনও অবধি আরএফআইয়ের অধীনে ২৮ টি অনুমোদিত রাষ্ট্রীয় ও জাতীয় সংস্থা রয়েছে যার মধ্যে ১৯ টি সদস্য, ৬ টি অস্থায়ী সদস্য এবং ৩ টি সহযোগী সদস্য রয়েছে। সদস্য আন্দামান নিকোবর রোয়িং অ্যাসোসিয়েশন আসাম বোট রেসিং অ্যান্ড রোয়িং অ্যাসোসিয়েশন চণ্ডীগড় রোয়িং অ্যাসোসিয়েশন দিল্লি রোয়িং অ্যাসোসিয়েশন ঝাড়খণ্ড রোয়িং অ্যাসোসিয়েশন কর্ণাটক অপেশাদার রোয়িং অ্যাসোসিয়েশন কেরালা রেস নৌকা ও অপেশাদার রোয়িং অ্যাসোসিয়েশন মহারাষ্ট্র রোয়িং অ্যাসোসিয়েশন মণিপুর রোয়িং সমিতি রোড অ্যান্ড স্কালিংয়ের জন্য উড়িষ্যা সমিতি পাঞ্জাব অপেশাদার রোয়িং অ্যাসোসিয়েশন হরিয়ানার রোয়িং অ্যাসোসিয়েশন মধ্য প্রদেশের রোয়িং অ্যাসোসিয়েশন অন্ধ্র প্রদেশের স্কালিং অ্যান্ড রোয়িং অ্যাসোসিয়েশন তামিলনাড়ু অপেশাদার রোয়িং অ্যাসোসিয়েশন তেলেঙ্গানা রোয়িং সমিতি উত্তরপ্রদেশ রোয়িং অ্যাসোসিয়েশন উত্তরাখণ্ড রোয়িং অ্যাসোসিয়েশন পশ্চিমবঙ্গ রোয়িং সমিতি অস্থায়ী সদস্য ছত্তিশগড় প্রদেশ রোয়িং অ্যাসোসিয়েশন (প্রভিশিয়াল এফিলিয়েটেড) গুজরাত রোয়িং অ্যাসোসিয়েশন (অস্থায়ীভাবে অনুমোদিত) জম্মু ও কাশ্মীর রোয়িং অ্যাসোসিয়েশন (অস্থায়ীভাবে অনুমোদিত) রাজস্থান রোয়িং অ্যাসোসিয়েশন (অস্থায়ীভাবে অনুমোদিত) রোয়িং অ্যাসোসিয়েশন অফ বিহার (অস্থায়ীভাবে অনুমোদিত) সোসিয়েট ডি'অরভ্যান্স পন্ডিচেরি (প্রভিশনের সাথে সম্পর্কিত) সহযোগী সদস্য অল ইন্ডিয়া পুলিশ স্পোর্টস কন্ট্রোল বোর্ড অল ইন্ডিয়া ইউনিভার্সিটি পরিষেবাদি ক্রীড়া নিয়ন্ত্রণ বোর্ড "About RFI"। Official Website of RFI। সংগ্রহের তারিখ ২৬ ফেব্রুয়ারি ২০১০।  "Affiliated state and national bodies of RFI"। Official Website of RFI। ১৬ মে ২০১০ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১০।  আরএফআইয়ের অফিসিয়াল ওয়েবসাইট
কাজেম আলী স্কুল এন্ড কলেজ

কাজেম আলী স্কুল এন্ড কলেজ চট্টগ্রামের ড. মুহম্মদ এনামুল হক সড়কে অবস্থিত একটি বেসরকারি উচ্চমাধ্যমিক শিক্ষাপ্রতিষ্ঠান। শিক্ষাপ্রতিষ্ঠানটি ১৮৮৫ খ্রিষ্টাব্দে কাজেম আলী প্রতিষ্ঠা করেন এবং এটি কোতোয়ালী থানার অন্তর্গত। কাজেম আলী তৎকালীন মুসলিম সমাজকে শিক্ষায় অগ্রসর করতে ১৮৮৫ সালে চট্টগ্রাম ইংলিশ মিডল স্কুল প্রতিষ্ঠা করেছিলেন। এটি আরো পরে কাজেম আলী স্কুল হিসেবে পরিবর্তিত হয়। ১৮৮৫ সাল থেকে ১৯২১ সাল পর্যন্ত কাজেম আলী এই স্কুলটির প্রধান শিক্ষক হিসেবে দায়িত্ব পালন করেছেন। কাজেম আলী, তৎকালীন জেলা ম্যাজিস্ট্রেটের কেনা জমিতে স্কুলটি তৈরি করেছিলেন।[তথ্যসূত্র প্রয়োজন] ইংরেজদের বিপক্ষে থাকা স্থানীয়রা শুরুর দিকে তিনবার স্কুলটি পুড়িয়ে দিয়েছিল।[তথ্যসূত্র প্রয়োজন] ১৯৯১ সাল থেকে কয়েকবার স্কুলটি কাজেম আলীর পরিবারের সদস্যদের দ্বারা দখল করার চেষ্টা করা হয়েছিল। হেডমাস্টার: কাজেম আলী হেডপণ্ডিত: রামচন্দ্র বিদ্যারত্ন সেকেন্ডমাস্টার: আক্কেল আলী (কাজেম আলীর ভাই) সেকেন্ডপণ্ডিত: হর কুমার শীল থার্ডমাস্টার: মনুহর আলী থার্ডপণ্ডিত: শশী কুমার দাশ মহিউদ্দিন চৌধুরী- চট্টগ্রাম সিটি কর্পোরেশনের সাবেক মেয়র। মোহাম্মদ হোসেন খান- শিক্ষাবিদ। "কাজেম আলী স্কুল এন্ড কলেজে কাজেম আলী মাষ্টারের মৃত্যুবার্ষিকী পালিত"। চট্টগ্রাম ডেইলি। সংগ্রহের তারিখ ২ ডিসেম্বর ২০২০। [স্থায়ীভাবে অকার্যকর সংযোগ] "কাজেম আলী মাস্টার : শিক্ষা আর সমাজ সেবায় অনন্য পথিকৃৎ"। দৈনিক আজাদী। ১১ আগস্ট ২০১৯। সংগ্রহের তারিখ ২ ডিসেম্বর ২০২০। [স্থায়ীভাবে অকার্যকর সংযোগ] "কাজেম আলী মাস্টারের কথিত পরিবার স্কুল দখলের পাঁয়তারা করছে"। বাংলা নিউজ ২৪। ৬ এপ্রিল ২০১৪। সংগ্রহের তারিখ ২ ডিসেম্বর ২০২০।  "এক অদম্য রাজনীতিবিদ মহিউদ্দিন চৌধুরী"। বাংলা ট্রিবিউন। ১৫ ডিসেম্বর ২০১৭। সংগ্রহের তারিখ ২ ডিসেম্বর ২০২০। [স্থায়ীভাবে অকার্যকর সংযোগ]
জামে মসজিদ নেরুল

জামে মসজিদ নেরুল বা নেরুল আলমি মারকাজ (উর্দু: نیرول جامع مسجد/ نیرول عالمی مرکز‎‎) ভারতের মহারাষ্ট্রের নতুন মুম্বইয়ের নেরুলে অবস্থিত একটি মসজিদ। এটি নেরুলের প্রাচীনতম, বৃহত্তম মসজিদ এবং নতুন মুম্বইয়ের অন্যতম প্রধান মসজিদ। এটি তাবলিগী জামায়াতের শূরা পরিষদের সদর দফতর হিসাবে ব্যবহৃত হয়। এই মসজিদটি আহমদ লাট, ইব্রাহীম দেওলা, এবং ডাঃ খালিদ সিদ্দিকী কর্তৃক পরিচালিত। মুহাম্মদ সাদ কান্ধলভি তাবলিগী জামাতের একমাত্র আমির বলে দাবি করলে ২০১৫ সালে তাবলিগী জামাতের নেতৃত্ব দুটি দলে বিভক্ত হয়ে যায়। যার একটি নিজামউদ্দিন মারকাজ মসজিদে সাদ কান্ধলভীর নেতৃত্বাধীন এবং অন্যটি শুরা পরিষদের নেতৃত্বাধীন, যা মহারাষ্ট্রের নেরুলে অবস্থিত। এই মসজিদটি ১৯৯৫ সালে প্রতিষ্ঠিত হয় এবং সম্প্রতি[কখন?] একটি তিন তলা সম্পন্ন হয়। নামাজের প্রধান কক্ষের ভেতরে কোন স্তম্ভ নেই এবং ২০০০~ মানুষকে দৈনন্দিন নামাজের জন্য এবং ঈদের নামাজে ৫০০০~ লোকের থাকার আছে।[তথ্যসূত্র প্রয়োজন] মসজিদটি 'মসজিদ-ই-তাবলীগ' নামেও পরিচিত এবং ভারতে তাবলীগ জামাতের শুরা দলের সদর দপ্তর হিসেবে ব্যবহৃত হয়। মসজিদে একটি মাদ্রাসাও রয়েছে যা 'হিদায়াত-উল ইসলাম ট্রাস্ট' দ্বারা পরিচালিত হয়। কাকরাইল মসজিদ নিজামউদ্দিন মারকাজ মসজিদ তাবলিগ জামাত নেতা Apr 1, Mohammed Wajihuddin / TNN /; 2020; Ist, 05:29। "How Tablighi movement split into two groups two years ago | India News - Times of India"। The Times of India (ইংরেজি ভাষায়)। সংগ্রহের তারিখ ২০২০-১২-০২।  "Tablighi Jamaat at the crossroads"। The Milli Gazette — Indian Muslims Leading News Source (ইংরেজি ভাষায়)। সংগ্রহের তারিখ ২০২০-১২-০২।  Iqbal, Sajid (২০১৮-০২-২৫)। "A HOUSE DIVIDED"। DAWN.COM (ইংরেজি ভাষায়)। সংগ্রহের তারিখ ২০২০-১২-০২।  উইকিমিডিয়া কমন্সে জামে মসজিদ নেরুল সম্পর্কিত মিডিয়া দেখুন।
রায়উইন্ড ইজতেমা

রায়উইন্ড ইজতেমা (উর্দু: رائے ونڈ اجتماع‎‎‎) পাকিস্তানের লাহোরের রায়উইন্ড মারকাজে অনুষ্ঠিত একটি বার্ষিক তিন দিনের জামাত। এই অনুষ্ঠানে প্রতিবছর বিশ্বের হাজার হাজার লোক উপস্থিত হয়। শেষ দিনের দোয়ার পর দলগুলো (তাবলিগ জামাত) গঠিত হয়, যারা বিশ্বের বিভিন্ন প্রান্তে ইসলাম প্রচার করতে যায় এবং পরবর্তী ইজতেমা পর্যন্ত এই প্রক্রিয়া চলতে থাকে। ২০১১ সালে প্রশাসনিক ও সুরক্ষার কারণে সম্মেলনটিকে দুটি পর্যায়ে ভাগ করা হয়েছিল। বিশ্ব ইজতেমা Mahnoor Sheikh (২০ নভেম্বর ২০১৮)। "Maulana Nazar-ur-Rehman Appointed Tableeghi Jamaat Ameer After Haji Abdul Wahab's Death"। urdupoint.com। সংগ্রহের তারিখ ৯ নভেম্বর ২০১৯।  "Raiwind Tablighi Ijtema to be held on October 31"। thenews.com.pk। ২৫ অক্টোবর ২০১৯। সংগ্রহের তারিখ ৯ নভেম্বর ২০১৯।  "Tablighi jamaat ijtima phase one concludes in Raiwind"। pakistantoday.com.pk। ৫ নভেম্বর ২০১৭। সংগ্রহের তারিখ ৯ নভেম্বর ২০১৯।  "رائے ونڈ تبلیغی اجتماع؛اختتامی دعا میں نوازشریف شریک نہ ہوئے"। samaa.tv। সংগ্রহের তারিখ ৯ নভেম্বর ২০১৯।  "First phase of Raiwind Ijtima from tomorrow"। nation.com.pk। ১ নভেম্বর ২০১৮। সংগ্রহের তারিখ ৯ নভেম্বর ২০১৯।